Lav et referat af nedenstående tekst:

Tekst:
Navnet på sporten er Wheelfit og begyndte i Aalborg for fem måneder siden på Klinik for fysioterapi i Holbergsgade. - Vi ville give kørestolsbrugere en mulighed for at få gang i musklerne på en ny og hård måde, da det kan være svært at få forbrændt noget, når man ofte er stillesiddende, fortæller fysioterapeut på Klinik for Fysioterapi, Søren Dalum. Til træningerne kommer deltagere, der gerne vil have noget mere intensitet og gang i den, og det får de med Wheelfit. - Her kan jeg virkelig mærke, at jeg får brugt krudtet, når træningen er overstået, siger Claus Christensen, der mistede førligheden i benene for 12 år siden, da han var ude for en trafikulykke. - Og samtidig giver det også en øget selvtillid, at man kan dyrke en hård sport, selv om man er kørestolsbruger. Vi kan sgu godt, lyder det fra Claus Christensen. Kørestolsbrugerne dyrker Wheelfit én gang om ugen på Klinik for Fysioterapi i Holbergsgade i Aalborg.

Referat:
I Aalborg træner en gruppe mennesker det benhårde styrke og konditionsprogram Crossfit - bare på hjul.